Source: https://www.dvdplaza.fi/threads/handan-premium-dvb-tc-9901-hd.85921/
Timestamp: 2020-02-28 18:18:09+00:00

Document:
Handan Premium DVB-TC 9901 HD | DVD Plaza
Tämmöinen oli putkahtanut sertifioitujen antenniboksien listalle.
Inssi59, 30.08.2011
Vähän jo lisätietoa löytyi löytyi Laatuantennin (ladigital.fi) sivuilta.
Digilelut.fi ja Toppy.fi sivuilla näkyi olevan myös juttua tästä.
Sekä kaapeli- että antenniverkon HD-virittimet.
Teran levy, Conax v. 7, kahden kanavan tallennus ja kolmannen Time-shift.
Tuossa esitteessä ei sanota, voisiko tallentaa USB-levylle, tai mitä USB-portilla yleensäkään voisi tehdä.
Myynnissä ainakin Antennipalvelun (469 euroa) ja Kauppakanavan (479 euroa tai 19 euroa/kk) sivuilla.
Inssi59, 02.09.2011
Handan vielä markkinoilla? Uskaltaako kukaan ottaa riskiä ja kokeilla?
arthur, 02.09.2011
Minen ainaskaan.
EleTjt, 02.09.2011
jonikes New Member
Tälläinen tuli hankittua ja takaisin taitaa lähteä:
-Ajastetut tallenukset ei toimi, jos boksi ei ole päällä (boksi kyllä menee itse päälle muutamaa minuuttia ennen tallenuksen alkua, mutta sammuu sitten kun tallennuksen pitäisi alkaa).
-Maksimi kelausnopeus vain 8x
-Ei minkään näköistä tallenteiden editointi mahdollisuutta (nimeä kyllä voi vaihtaa ja siirtä boksin levyllä tai ulkoiselle levylle)
-Ei minkäänlaisia hakusana toimintoja/tallennusta.
-EPG ei paras mahdollinen
-Herkempi ottamaan häiriöitä (esim. jos keittiössä jääkaappi tai pakastin lähtee käyntiin, niin kuva pysähtyy sekunniksi, entisellä boksilla tälläista ongelmaa ei ollut).
Muutama plussapuoli
+Tallenteita voi siirtää ja boksi osaa myös tallentaa suoraan ulkoiselle kovalevylle
+Hiljainen (ei tuulettimia, ulkoinen virtalähde. Miten vaikuttanee kestävyyteen, kun ei ole tuulettimia?)
Kokeilin boksia sekä soneran kaapelissa, että antenniverkossa.
Häiriöonegelma poistui, kun osti häiriönpoistajalla varustetun antennijohdon. Tosin silti n. pari kertaa tunnissa kuva jämähtää n. sekunniksi. Ilmeisesti tämä ei johdu muista laitteista, kun olen kokeillut ottaa kaikki muut sähkölaitteet asunnosta irti ja silti tuota jämähtämistä esiintyy. Muutoinkin tämä jämähtely on erillaista, noissa muista laitteista johtuneissa häiriöissä äänikin katkesi, mutta nyt ääni kuitenkin pysyy kokoajan normaalina. Tallennusongelmaan ratkaisua ei ole löytynyt.
Maahantuojan mukaan tallennusonglema korjaantuu ohjelmistopäivityksellä, boksi täytyy lähettää postissa heille päivitettäväksi.
jonikes, 23.09.2011
JOS se skaalaa SD-kuvan hyväksi niin ainakin voi kokeilla. Kellään myyjällä ei ole ollut omia kokemuksia (olen kysellyt vähän sieltä sun täältä) mutta ainakin kaukosäädin tuntui laadukkaalta verrattuna Wboxiin ja esim Topfieldin nykymalliin SD-bokseissa.
sixties, 27.10.2011
Gigantista saa oliko nyt 386 euroa ja kokeilla voi sitten kuukauden. Käyttöönotto helppo ja SD-kanavat hyvän laatuisia. HD-kanavista ei voikaan sanoa mitään, koska niitä ei löydy vaikka TV-viihteen kortti kyllä näyttää Nelosen maksukanavat. Tallennuksista sun muista ei vielä kokemuksia. Kaukosäädin laadukkaan tuntuinen verrattuna muoneen muovileluun. Katsotaan linkittyykö HD kanavat kohta vai ei koskaan.
sixties, 29.10.2011
Ei suostunut löytämään HD-kanavia, ja Gigantti sai tuotteensa takaisin. TV-viihde levitteli käsiään, sanoivat että he eivät voi asialle mitään. Seikkailuni antenniHDmaailmassa siis jatkuvat, katsotaan minne seuraavaksi.
sixties, 02.11.2011
Olen nyt käyttänyt DVB-TC 9901 HD kolmen viikon ajan ja täytyy sanoa että loistava laite. Tein heti kättelyssä kansiot eri tallenteille ja emännän "Ruoka" kansiokin on ollut käytössä jo ahkerasti. Käyttöliittymä joka on rakentuu vanhan ja hyväksi havaitun pohjalle tekee päivittäiskäytöstä todella helppoa. Ja kuvan laatu. Kun katselin taitoluistelua YLEN HD kanavalta niin elämys on aivan toinen kuin vanha suttuinen SD laatu. Ei surise eikä lämpiä kun on erillinen, kotelon ulkopuolinen verkkolaite. Ja toimii muuten 12 V käyttöjännitteelläkin. Tämä on niin hyvä laatikko että pois en anna
Juho Kusti, 29.11.2011
Laatuantennilla töissä?
Moti, 29.11.2011
Kun katsoo "Juho Kustin" viestihistorian niin eipä ihmetyttäisi. Laatuantennilla onkin historiaa näiden keskustelupalstalle omista laitteista kehuja kirjoittavista työntekijöistä. Esim. aikoinaan omilla nettisivuillaan ylläpidetyllä foorumilla oli muutama vastaava kirjoittaja, joiden jäljet päätyivät sylttytehtaille. Ja meitä asiallisesti sinne kirjoittaneita tietysti bannattiin. Mutta kai sitä yrityksen jotain pitää tehdä kun oikeat käyttäjät eivät jaksa olla positiivisia.
hex, 29.11.2011
... Kun katselin taitoluistelua YLEN HD kanavalta niin elämys on aivan toinen kuin vanha suttuinen SD laatu.
Lieköhän Juho Kusti katsonut boksillaan mestarien liigaa Ylen HD kanavalta? Minä yritin muuan viikko sitten, mutta toisen "spontaanin" boottauksen jälkeen siirryin katsomaan lähetystä suoraan television oman virittimen kautta. Minulla on 9900 HD boksi, joten voi tietenkin olla että 9901:n tekniikkaa on parannettu ja että se on niin hyvä kuin JK kehuu. En silti ostaisi.
EleTjt, 29.11.2011
kojakki New Member
Handan dvb-c6000 antoi periksi eikä enää elkojen tai konkkien vaihdolla selvitty vaan emo ja kovo oli myös levinneet. Liekö se viimeisin sähkökatko sitten viimeisteli laitteen. Masokistina ostin sitten dvb-tc 9901 HD:n. Pari päivää ollut eikä jumittamista yms ole ollut mutta katsotaan nyt.
Toppyn crc-2400 oli myös vaihtoehto mutta laitteen koko kallisti kupin Handaniin kun tv-taso kärsii ahtaudesta. Samoin Handan vaikutti "tutummalle" myös talon naisväelle. Harmi, että harvassa liikkeessä pääsee kokeilemaan bokseja, ainakin täällä Itä-Suomessa.
+ ulkoinen poweri, laite on viileämpi mutta aika näyttää tuleeko tässäkin elko tai konkka ongelmia. C6000 oli kyllä melkoinen saunakivi....
+ kanavat vaihtuu sukkelaan joka tällaiselle kanavasurffarille plussaa.
+ HDD uniajastin, kovo pois päältä ja laite viileämpi. Liene myös hyväksi koska laitteessa ei ole tuulettimia.
+ Kaukosäädin vaikuttaa kohtuu laadukkaalta
+ Teran kovalevy
+ Äänen synkronointi, eli audioviiveen säätö 0 - 250ms. En tiedä onko töllön ominaisuus vai mikä mutta tuntunut aina jotta äänet tulleet liian aikaisin vaan ei enää. Onhan tuossa toki aina kanavakohtaisiakin eroja.
- Käyttöliittymä voisi olla parempi. Osa toiminnoista ihme näppäilyn takana joten kake voisi olla loogisempi.
- Tallentaa "vain" kahta kerrallaan plus timeshift kolmannelle
Näin ensituntumalla, mutta katsellaan ja testaillaan lisää. Softaversio näyttäisi olevan V1.27 eikä uutta tarjoa kaapelin kautta ainaskaan.
kojakki, 01.01.2012
Onko PIP-ominaisuutta? Tämä kyllä vaikuttaa ihan tutustumisen arvoiselta vehkeeltä. Vielä kun löytyisi jostain täältä Tampereelta/lähistöltä.
joshua900, 13.01.2012
Masokistina ostin sitten dvb-tc 9901 HD:n. Pari päivää ollut eikä jumittamista yms ole ollut mutta katsotaan nyt.
Oletko kokeillut laittaa ajastettuja nauhoituksia ja sitten skannata kanavat? 9900:ssa tekee sen hauskan tempun että nauhoitusten kanavat vaihtuu, jos listaan on tullut uusia kanavia. Tuntuu tekevän saman tempun joskus myös omia aikojaan: jos näytöllä vilahtaa ilmoitus "Updating... please wait" (tjspn) niin kannattaa tarkistaa ajastetut nauhoitukset. Voihan olla että asia on 9901:ssä korjattu.
EleTjt, 14.01.2012
...Masokistina ostin sitten dvb-tc 9901 HD:n. Pari päivää ollut eikä jumittamista yms ole ollut mutta katsotaan nyt.
Lisää ohjelmanumeroita SM-leikkeihin:
- Kokeile nauhoittaa tekstityksellä varustettua ohjelmaa Ylen kanavilta. 9900:ssa säännöllisesti pientä häröilyä teksteissä.
- Jos sinulla näkyy monikanavaäänillä varustettuja lähetyksiä niin nauhoita ja kokeile muuttuuko ääni jossain vaiheessa ihme pörinäksi. 9900:ssa tekee moista aina silloin tällöin.
EleTjt, 16.01.2012
Onko PIP-ominaisuutta?
joshua900, 23.01.2012
Ei muuten ole. Itseä tuo ei tosin haittaa.
En ole törmännyt muttei ole tainnut tulla uusia kanaviakaan. Manuaaliskannauksen tein muttei vaikuttanut ajastuksiin, ehkä edellä mainitusta syystä tai sitten on korjattu.
kojakki, 29.01.2012
Hienoa. Tässähän on vielä toivoa että seuraavassa softapäivityksessä ongelma on korjattu myös 9900:ssa.
EleTjt, 29.01.2012
Ostin itelle tämmösen poxin käytettynä, tai siis itse asiassa rikkinäisenä. Muuntaja oli mennyt siitä sököksi. Myyjä oli hukannut kuitin tai pahimmassa tapauksessa varastanut laitteen niin takuukaan ei toimi.
Noh, hotin uuden 12V muuntajan ja poxi hurahti käyntiin iloisesti. Muuten kaikki näyttää pelaavan, mutta kiintolevy ei inahda. Revin kiintolevyn irti ja koitin sitä tietokoneessa ja siinä se toimii aivan hyvin. Virransyötössä kiintolevylle epäilisin siis olevan vikaa.
Noh, jätin kiintolevyn kiinni koneeseen ja koitn laittaa USB tikun laitteeseen kiinni ja koittaa alustaa sen, mutta laite valittaa että HDD ei käynnisty. Eli jostain syystä laite vissinkin luulee että kiintolevy on yhä paikoillaan. Tallennus ei onnistu nyt siis mihinkään vehkeeseen.
Emolevyllä on yksi kondensaattori, jonka alla on jotain kirkasta kovettunutta mössöä. Epäilisin sen kuitenkin olevan vain liimaa, tai jotain muuta valmistuksessa sinne lipsahtanutta. Emolevyllä kiintolevyn virtakaapeli liittimen vieressä on myös pieni musta täplä joka voisi olla jopa sen näköinen että se on palanut. Mistä virtoja kannattaisin alkaa mittailemaan? Kun laitteessa on nyt ulkoinen muuntaja, onko vaaraa saada kovia sähköiskuja? Olisikos muita hyviä neuvoja?

References: HD 
 HD 
 HD 
 HD 
 HD 
 HD 
 HD